ΨΗΦΙΣΜΑ ΤΟΥ ΣΥΜΒΟΥΛΙΟΥ της 27ης Ιουνίου 1997 για τις ανανεώσιμες πηγές ενέργειας (97/C 210/01)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

το ψήφισμα του Συμβουλίου της 8ης Ιουλίου 1996, σχετικά με τη Λευκή Βίβλο «Ενεργειακή πολιτική για την Ευρωπαϊκή Ένωση» (1), το οποίο αναφέρει ότι η προώθηση των νέων και των ανανεώσιμων πηγών ενέργειας μπορεί να συμβάλει σημαντικά σε ένα πιο ασφαλές και υγιεινό περιβάλλον και, σε συνδυασμό με την ανάπτυξη εγχώριων πηγών ενέργειας να μειώσει την ενεργειακή εξάρτηση της Κοινότητας από εξωτερικές πηγές και να συμβάλει στην οικονομική ανάπτυξη και την απασχόληση 7

τα συμπεράσματα του Συμβουλίου της 3ης Δεκεμβρίου 1996 με θέμα «Κλιματικές μεταβολές - η ενεργειακή διάσταση», όπου αναφέρεται ότι η ενεργειακή πολιτική σε ευρωπαϊκό επίπεδο πρέπει να συμβάλλει ενεργά στις εργασίες για τις κλιματικές μεταβολές και ότι ο ενεργειακός τομέας θα πρέπει να δραστηριοποιηθεί και να συμμετάσχει εγκαίρως στην ανάπτυξη των σχετικών πολιτικών, συμπεριλαμβανομένων και των πρωτοβουλιών για τις ανανεώσιμες πηγές ενέργειας 7

τη Λευκή Βίβλο για την ανάπτυξη, την ανταγωνιστικότητα και την απασχόληση, η οποία αποδεικνύει ότι οι καθαρές τεχνολογίες αποτελούν καθοριστικό παράγοντα της μελλοντικής οικονομικής ευημερίας και ότι είναι σημαντικό να θεσπιστούν οικονομικά μέτρα και κίνητρα ή/και φορολογικά μέσα, εάν χρειάζεται, προκειμένου να ληφθούν υπόψη οι εξωτερικοί παράγοντες, ιδίως οι περιβαλλοντικοί, και να βελτιωθεί κατά τον τρόπο αυτόν η ανταγωνιστική θέση των ανανεώσιμων έναντι των λοιπών πηγών ενέργειας 7

το τέταρτο πρόγραμμα-πλαίσιο (2) επί των δράσεων της Ευρωπαϊκής Κοινότητας στον τομέα της έρευνας και της τεχνολογικής ανάπτυξης και επίδειξης, καθώς και τα προγράμματα Joule (3), Thermie (4) και Altener (5) 7

το ψήφισμα του Ευρωπαϊκού Κοινοβουλίου, της 4ης Ιουλίου 1996, το οποίο τονίζει τη σημασία της ανάπτυξης κοινοτικής στρατηγικής στον τομέα των ανανεώσιμων πηγών ενέργειας (6) 7

την Πράσινη Βίβλο για μια κοινοτική στρατηγική «Ενέργεια για το μέλλον: ανανεώσιμες πηγές ενέργειας», η οποία αναφέρει ένα ευρύ δυναμικό ανανεώσιμων πηγών ενέργειας, προσδιορίζει σειρά εμποδίων στη βραχυπρόθεσμη ανταγωνιστικότητα τα οποία μπορούν να υπερβληθούν, και προτείνει ως ενδεικτικό στόχο το διπλασιασμό του συνολικού όγκου των ανανεώσιμων πηγών στην Κοινότητα μέχρι το 2010,

(1) ΕΠΑΝΑΛΑΜΒΑΝΕΙ ότη η ανάπτυξη των ανανεώσιμων πηγών ενέργειας αποτελεί σημαντικό στοιχείο για τη συμβολή του ενεργειακού τομέα:

- στην επίτευξη βιώσιμης οικονομικής ανάπτυξης, δεδομένου ότι οι ανανεώσιμες πηγές ενέργειας συμβάλλουν στη μείωση των αερίων που προκαλούν το φαινόμενο του θερμοκηπίου και στην καταπολέμηση των κλιματικών μεταβολών,

- στην ασφάλεια του ενεργειακού εφοδιασμού,

- στην ανάπτυξη ισχυρής ευρωπαϊκής βιομηχανικής βάσης ανανεώσιμων πηγών ενέργειας απόλυτα ανταγωνιστικής στην παγκόσμια αγορά,

- στη δημιουργία θέσεων απασχόλησης και στην περιφερειακή ανάπτυξη, λαμβάνοντας υπόψη την ανταγωνιστικότητα των ανανεώσιμων πηγών ενέργειας στην αγορά ενέργειας,

- στην ενίσχυση των οικονομικών δομών των εξόχως απόκεντρων και απομονωμένων περιοχών, ως συμβολή στην οικονομική και κοινωνική συνοχή 7

(2) ΕΠΙΒΕΒΑΙΩΝΕΙ ότι στόχος είναι να καθοριστεί μια στρατηγική που θα οδηγήσει σε βελτιωμένη ανταγωνιστικότητα και στη μακροπρόθεσμη σημαντική αύξηση του όγκου των ανανεώσιμων πηγών ενέργειας διότι αυτές οι πηγές έχουν εξέχουσα σημασία για την επίτευξη βιώσιμης οικονομικής ανάπτυξης. Τα κράτη μέλη και η Κοινότητα θα πρέπει να θέσουν ενδεικτικούς στόχους ως κατευθυντήρια γραμμή για την αύξηση αυτού του όγκου μεσοπρόθεσμα (2010) και μακροπρόθεσμα (2020), οι οποίοι θα αποτελέσουν την κύρια επιδίωξη και θα συμβάλλουν στην αξιολόγηση της προόδου σ' αυτόν τον τομέα. Ο ενδεικτικός στόχος του διπλασιασμού του συνολικού όγκου των ανανεώσιμων πηγών ενέργειας στην Κοινότητα μέχρι το 2010, όπως αναφέρεται στην Πράσινη Βίβλο, είναι φιλόδοξος και θα μπορούσε να αποτελέσει χρήσιμη κατευθυντήρια γραμμή προκειμένου να ενταθούν οι προσπάθειες σε κοινοτικό επίπεδο καθώς και σε επίπεδο κρατών μελών.

(3) ΣΗΜΕΙΩΝΕΙ ότι στο πλαίσιο της ελευθέρωσης των αγορών ενέργειας απαιτείται δραστήρια κυβερνητική πολιτική σε επίπεδο κρατών μελών και - λαμβάνοντας υπόψη την αρχή της επικουρικότητας - σε κοινοτικό επίπεδο προκειμένου να βελτιωθεί η ανταγωνιστικότητα των ανανεώσιμων πηγών ενέργειας 7

(4) ΚΡΙΝΕΙ ότι τα βασικά στοιχεία με σημαντική κοινοτική διάσταση τα οποία πρέπει να εφαρμοστούν ρεαλιστικά ανάλογα με το επίπεδο τεχνολογικής προόδου βρίσκονται στους εξής τομείς:

- έρευνα, τεχνολογική ανάπτυξη και επίδειξη (παράγραφος 5),

- συνθήκες στην αγορά (παράγραφοι 6 έως 8),

- δράσεις προαγωγής της ενημέρωσης και εμπιστοσύνης των καταναλωτών (παράγραφοι 6 και 9),

- συντονισμός και παρακολούθηση (παράγραφος 10) 7

(5) ΠΙΣΤΕΥΕΙ ότι στον τομέα της έρευνας, τεχνολογικής ανάπτυξης και επίδειξης απαιτείται ισχυρή δέσμευση και συνέχιση του τέταρτου προγράμματος-πλαισίου καθώς και κατάλληλη πρόβλεψη της στήριξης των ανανεώσιμων πηγών ενέργειας στο πέμπτο πρόγραμμα-πλαίσιο 7

ΥΠΟΓΡΑΜΜΙΖΕΙ τη σημασία των προσπαθειών σε εθνικό επίπεδο στον τομέα της έρευνας, ανάπτυξης και επίδειξης, όσον αφορά τη χρησιμοποίηση ανανεώσιμων πηγών ενέργειας στα κράτη μέλη 7

(6) ΕΠΙΒΕΒΑΙΩΝΕΙ ότι η εναρμόνιση των προτύπων για τις ανανεώσιμες πηγές ενέργειας στην Κοινότητα εξυπηρετεί το διπλό στόχο της διευκόλυνσης της εισαγωγής νέως τεχνολογιών στην εσωτερική αγορά και της αύξησης της εμπιστοσύνης σ' αυτές της τεχνολογίες 7

ΚΑΛΕΙ τους αρμόδιους οργανισμούς τυποποίησης στην Κοινότητα να συνεχίσουν το έργο τους στον τομέα αυτόν 7

(7) ΠΙΣΤΕΥΕΙ ότι προκειμένου να τονωθεί η αγορά των ανανεώσιμων πηγών ενέργειας, μπορούν να θεσπιστούν τα κατάλληλα ρυθμιστικά μέτρα που θα ενθαρρύνουν τους συμμετέχοντες στην αγορά να αγοράζουν ενέργεια παραγόμενη από ανανεώσιμες πηγές 7

(8) ΥΠΕΝΘΥΜΙΖΕΙ ότι, σύμφωνα με τις κατευθυντήριες γραμμές της Κοινότητας σχετικά με τις κρατικές ενισχύσεις για την προστασία του περιβάλλοντος (7) και λόγω της εξαιρετικά υψηλής προτεραιότητας που δίδεται στην Κοινότητα για την ανάπτυξη των ανανεώσιμων πηγών ενέργειας, οι σχετικές επενδυτικές ενισχύσεις μπορούν, σε κατάλληλες περιπτώσεις, να επιτρέπονται ακόμα και όταν υπερβαίνουν τα γενικά επίπεδα ενισχύσεων που περιλαμβάνονται σε αυτές τις κατευθυντήριες γραμμές, και ότι τα ευεργετικά για το περιβάλλον αποτελέσματα των μέτρων αυτών πρέπει να υπερτερούν των στρεβλωτικών για τον ανταγωγισμό αποτελεσμάτων 7

(9) ΠΙΣΤΕΥΕΙ ότι η διάδοση των πληροφοριών θα αυξήσει την εμπιστοσύνη της αγοράς και τη συνειδητοποίηση για τις ανανεώσιμες πηγές ενέργειας, και θα επιτρέψει στους καταναλωτές να πραγματοποιούν επιλογές εν επιγνώσει 7

Οι δράσεις για να αυξηθεί η επιλογή των πελατών για τις ανανεώσιμες πηγές ενέργειας μπορεί να αποδειχθούν σημαντικές για την ανάπτυξη της ενεργειακής βιωσιμότητας. Ως πρόταση για δράση σ' αυτόν τον τομέα, οι διανομείς ενέργειας θα μπορούσαν, μέσω ειδικών τιμολογίων, να δίνουν στους πελάτες τη δυνατότητα να αγοράζουν ηλεκτρική ενέργεια παραγόμενη από ανανεώσιμες πηγές 7

(10) ΚΡΙΝΕΙ ότι προκειμένου να γίνει η καλύτερη δυνατή χρήση των διαθέσιμων πόρων απαιτείται καλός συντονισμός και παρακολούθηση της προόδου, καθώς επίσης ότι πρέπει να ενισχυθεί ο συντονισμός μεταξύ των υπηρεσιών της Επιτροπής και μεταξύ των κρατών μελών. Για να καθοριστεί μια συνολική στρατηγική αμοιβαίας ενίσχυσης, θα πρέπει να ληφθούν υπόψη οι διαφορετικές πολιτικές και προγράμματα σε διάφορους τομείς 7

(11) ΕΚΦΡΑΖΕΙ ΤΗΝ ΙΚΑΝΟΠΟΙΗΣΗ ΤΟΥ για την παρουσίαση της Πράσινης Βίβλου από την Επιτροπή και ΚΑΛΕΙ την Επιτροπή να καταρτίσει μια συνολική στρατηγική για την προώθηση των ανανεώσιμων πηγών ενέργειας με βάση της ανωτέρω εκτιθέμενες αρχές.

(1) ΕΕ αριθ. C 224 της 1. 8. 1996, σ. 1.

(2) ΕΕ αριθ. L 126 της 18. 5. 1994, σ. 1 7 απόφαση όπως τροποποιήθηκε τελευταία από την απόφαση αριθ. (ΕΕ αριθ. L 86 της 4. 4. 1996, σ. 69).

(3) ΕΕ αριθ. L 98 της 11. 4. 1989, σ. 13.

(4) ΕΕ αριθ. L 185 της 17. 7. 1990, σ. 1.

(5) ΕΕ αριθ. L 235 της 18. 9. 1993, σ. 41.

(6) ΕΕ αριθ. C 211 της 22. 7. 1996, σ. 27.

(7) ΕΕ αριθ. L 72 της 10. 3. 1994, σ. 3.